
סוטה מו ע"א



טקסט הדף




	והכהנים אומרים {דברים כא-ח} כפר לעמך ישראל אשר פדית [ה'] ואל תתן דם נקי בקרב עמך ישראל לא היו צריכין לומר ונכפר להם הדם אלא רוח הקודש מבשרתן אימתי שתעשו ככה הדם מתכפר להם:

	גמ' ויהא מום פוסל בעגלה מקל וחומר ומה פרה שאין השנים פוסלות בה מום פוסל בה עגלה ששנים פוסלות בה אינו דין שיהא מום פוסל בה שאני התם דאמר קרא אשר אין בה מום בה מום פוסל ואין מום פוסל בעגלה אלא מעתה לא יהו שאר עבודות פוסלות בה אלמה א''ר יהודה אמר רב הניח עליה עודה של שקין פסולה ובעגלה עד שתמשוך שאני פרה דילפינן {דברים כא-ג} עול {במדבר יט-ב} עול מעגלה עגלה נמי תיתי עול עול מפרה הא מיעט רחמנא בה בעגלה נמי כתיב בה ההוא מיבעי ליה למעוטי קדשים דלא פסלה בהו עבודה סלקא דעתך אמינא ליתי בק''ו מעגלה ומה עגלה שאין מום פוסל בה עבודה פוסלת בה קדשים שמום פוסלת בהן אינו דין שעבודה פוסלת בהן איכא למיפרך מה לעגלה שכן שנים פוסלות בה אטו קדשים מי ליכא דפסלי בהו שנים כי איצטריך קרא להנך קדשים דפסלה בהו שנים וקדשים דלא פסלה בהו עבודה מהכא נפקא מהתם נפקא {ויקרא כב-כב} עורת או שבור או חרוץ או יבלת או גרב או ילפת לא תקריבו אלה לה' אלה אי אתה מקריב אבל אתה מקריב קדשים שנעבדה בהן עבודה איצטריך סד''א ה''מ היכא דעבד בהן עבודת היתר אבל עבודת איסור אימא ליתסרו צריכא והא נמי מהכא נפקא {ויקרא כב-כה} ומיד בן נכר לא תקריבו את לחם אלהיכם מכל אלה אלה אי אתה מקריב אבל אתה מקריב קדשים שנעבדה בהן עבודה איצטריך ס''ד אמינא הני מילי היכא דעבד בהן כשהן חולין אבל עבד בהן כשהן קדשים אימא ליתסרו צריכא גופא אמר רב יהודה אמר רב הניח עליה עודה של שקין פסולה ובעגלה עד שתמשוך מיתיבי עול אין לי אלא עול שאר עבודות מנין אמרת ק''ו ומה עגלה שאין מום פוסל בה שאר עבודות פוסלות בה פרה שמום פוסל בה אינו דין ששאר עבודות פוסלין בה ואם נפשך לומר נאמר כאן עול ונאמר להלן עול מה להלן שאר עבודות פוסלות בה אף כאן שאר עבודות פוסלות מאי אם נפשך לומר וכי תימא איכא למיפרך מה לעגלה שכן שנים פוסלות בה אי נמי קדשים יוכיחו שמום פוסל בהן ואין עבודה פוסלת בהן נאמר כאן עול ונאמר להלן עול מה להלן שאר עבודות אף כאן שאר עבודות וממקום שבאתה מה להלן עד שתמשוך אף כאן עד שתמשוך תנאי היא דאיכא דמייתי לה מעגלה איכא דמייתי לה מגופה דפרה דתניא עול אין לי אלא עול שאר עבודות מנין ת''ל {במדבר יט-ב} אשר לא עלה עליה עול מכל מקום אם כן מה ת''ל עול עול פוסל בין בשעת עבודה בין שלא בשעת עבודה שאר עבודות אין פוסלות אלא בשעת עבודה ואימא אשר לא עלה עליה כלל עול פרט כלל ופרט אין בכלל אלא מה שבפרט עול אין מידי אחרינא לא אשר רבויא הוא ותניא נמי גבי עגלה כי האי גוונא עול אין לי אלא עול שאר עבודות מנין ת''ל {דברים כא-ג} אשר לא עובד בה מ''מ א''כ מה ת''ל עול עול פוסל בין בשעת עבודה בין שלא בשעת עבודה שאר עבודות אין פוסלות אלא בשעת עבודה ואימא אשר לא עובד בה כלל עול פרט כלל ופרט אין בכלל אלא מה שבפרט עול אין מידי אחרינא לא אשר רבויא הוא א''ר אבהו בעי מיניה מר' יוחנן משיכת עול בכמה א''ל כמלא עול איבעיא להו לארכו או לרחבו אמר להו ההוא מרבנן ור' יעקב שמיה לדידי מפרשא לי מיניה דרבי יוחנן משיכת עול לרחבו טפח ולימא טפח הא קמ''ל שיעורא דעול טפח הוי למאי נפקא מינה למקח וממכר א''ר יוחנן בן שאול מפני מה אמרה תורה הביא עגלה בנחל אמר הקב''ה יבא דבר שלא עשה פירות ויערף במקום שאין עושה פירות ויכפר על מי שלא הניחו לעשות פירות מאי פירות אילימא פריה ורביה אלא מעתה אזקן ואסריס ה''נ דלא ערפינן אלא מצות: ומורידין אותה אל נחל איתן איתן כמשמעו קשה: תנו רבנן מנין לאיתן שהוא קשה שנאמר




רש"י




	והכהנים אומרים. כדכתיב לעיל ונגשו הכהנים בני לוי ולא פירש על מי הם נגשים: ולא היו צריכים לומר ונכפר להם הדם. כלומר ונכפר דכתיב בקרא לאו אוענו ואמרו קאי שיהא אף זה בכלל אמירה אלא מילתא באנפי נפשה היא שרוח הקודש בישר את ישראל ע''י משה רבינו לכשיעשו כן ונכפר להם הדם: גמ' עגלה. בת שנתה היא ואם עברה שנתה פסולה דכל מקום שנאמר בתורה עגל סתם בן שנה הוא. דיליף מועגל וכבש בן שנה: פרה אדומה. אין שיעור לשנותיה: מום פוסל בה. דכתיב בפרה אדומה אין בה מום (במדבר יט): בה. מיעוט: אלא מעתה. דכל היכא דכתב בה מיעוטא הוא ולא גמרינן מיניה בקל וחומר: לא יהו שאר עבודות פוסלות. בפרה דהא עול בלבד כתיב בה אלא דגמר לה בק''ו מעגלה דכתיב (דברים כא) אשר לא עובד בה כל עבודות במשמע ואי בה מיעוטא לא נגמר מיניה: אלמה אמר רב יהודה הניח. על פרה עודה של שקין אגודה של שקין פסולה ואע''ג דלאו עול הוא ובעלייה לחודיה מיפסלא כדכתיב בפרה במלאכת עול האמורה בה אשר לא עלה בעלייה לחודה ואפילו שלא משכה: ובעגלה עד שתמשך. שתטלטל המשא מעט דבעגלה כתיב אשר לא משכה ולקמן פריך כיון דשאר עבודות בפרה לא כתיבי ומעגלה ילפינן אמאי מיפסל בעלייה לחודה דשאר משאוי שאינו עול ממש מ''מ שמע מינה דגמר פרה מעגלה בק''ו בשאר עבודות ואע''ג דכתיב בה מיעוטא: שאני פרה דילפינן עול עול. וכיון דגזירה שוה מופנה היא הוה ליה כמאן דכתיב בגופה ומיעוטא דבה דריש ליה לדרשא אחרינא כדלקמן: עגלה נמי תיתי עול עול מפרה. למום: למעוטי קדשים דלא פסלה בהו עבודה. מהקרבה אבל פרה לא ממעטא דאתיא מג''ש: מי ליכא דפסלי בהו שנים. והרי פסח וחטאת דכתיב בהו בני שנתן וכי איצטריך בה למעטינהו מפסול עבודה להכי איצטריך דאי לא מעטינהו הוו גמרי בקל וחומר מעגלה: שנעבדה בהן עבודה גרסי': עבודת איסור. כגון בשבת או כלאים בשור וחמור: עבודת איסור נמי מהאי קרא נפקא. דכיון דתרי קראי כתיבי על כרחיך חד מינייהו לעבודת איסור: עול. גבי פרה תניא: שאר עבודות פוסלות בה. דכתיב אשר לא עובד בה: ואם נפשך לומר. ואם יש לך להשיב על ק''ו זה צא ולמד בג''ש נאמר כאן עול כו': מאי אם נפשך לומר. מאי הוה לך למיפרך דשבקה תנא לאורחיה ויליף בגזירה שוה: נאמר כאן כו'. והאי עול יתירא הוא דהא בכלל שאר עבודות הוא: וממקום שבאת. לאו תנא קתני לה אלא תיובתיה קא מפרש ואזיל גמרא דקא מותיב לרב יהודה דאמר לעיל שאר משאות פוסל בפרה בעלייה בעלמא והא כיון דשאר משאוי בפרה לא כתיב ומעגלה יליף לה בגזירה שוה וממקום שבאת משם יש לך ללמד נמי דמה עגלה עד שתמשוך אף פרה בשאר משאות דילפינן מעגלה עד שתמשוך: ת''ל אשר לא עלה עליה עול מ''מ. דריש ליה בלא עול מדלא כתיב אשר לא עלה עול עליה ותו הדר כתיב עול לדרשא כדדרשינא ואזיל: א''כ כו' שלא בשעת עבודה. ואפילו הניחו עליה להקל משא מידו ולא למשוך: אלא בשעת עבודה. כלומר שעבודה זו לצורך היא אבל אקראי בעלמא שהניח שק עליה ולא להוליכו אלא אקרי ואותיב לא פסלה: משיכת עול. לפסול בעגלה: שאינו עושה פירות. עגלה בת שנתה לא ילדה: במקום שאין עושה פירות. נחל איתן קשה: שלא הניחוהו. שהרגוהו:




תוספות




	אין פירוש לקטע זה




המאירי

פרה אדומה אין רוב שנים פוסלין בה ומ"מ צריך שתהא בת שלש שנים כדי שתהא פרה ולא עגלה ואם היתה זקנה ביותר כשרה אלא שנוהגים היו בה משלש ועד ארבע ולא היו רוצים להמתין לה יותר כדי שלא תפסל וכל המומין הפוסלין בקדשים פוסלין בפרה ויתירה פרה על שאר הקדשים שהעבודה פוסלת בה מה שאין כן בקדשים ולא סוף דבר שעבד בה ממש אלא אפי' עלה עליה עול או שום משאוי אפי' כריכת השקים פסולה ובעגלה ערופה אינה פסולה עד שתמשוך באותו משאוי טפח ממקום למקום שנאמר אשר לא משכה בעול ואע"פ שבפרה לא הוזכרו בה שאר עבודות נאמר בעגלה אשר לא עובד בה ופרה למדה הימנה בגזירה שוה של עול עול ליפסל בכל העבודות כעול ומ"מ נשתנה העול משאר עבודות שהעול פוסל בהן בין בשעת עבודה בין שלא בשעת עבודה ר"ל שאם קשר עליהן עול אע"פ שלא חרש פסולה בפרה מיד ובעגלה במשיכת טפח ולשון תלמוד המערב בזו עול בין לדעת בין שלא לדעת ר"ל שלא כיון לחרוש בה אלא שבאקראי הניחה לשם כגון שהיה נושאה בידו ומניחה שם להקל משאו ושאר עבודות דוקא בשעת עבודה ר"ל שאם הכניסה לדוש אינן פוסלות עד שיתחילו במלאכה וכן בכל העבודות ולשון תלמוד המערב בזה ושאר העבודות לדעת אין שלא לדעת לא ומ"מ כל שפירס עליהן בגד לצרכה כגון מפני הזבובין אינו פוסלה כמו שביארנו במסכת ע"ז:



הקדשים יש בהם שהשנים פוסלין בהן כגון אותם שכתוב בהן בני שנה ויש מהן שאין שנים פוסלין בהן וכלם אין עבודה פוסלת בהן כמו שביארנו ולא סוף דבר עבודת היתר אלא אפי' עבודת איסור כגון שחרש בה בשבת או בשור וחמור ולא סוף דבר בעוד שהיו חולין והוקדשו אלא אפי' עבד בהן משהוקדשו:



זה שביארנו במשיכת עול ששיעור פיסולה בטפח כך למדוה מדכתיב אשר לא משכה בעול כמלא עול לרחבו ומלא עול לרחבו טפח ונפקא מינה למקח וממכר ר"ל שאם מכר לו עול סתם צריך שיהא רחבו טפח:



חלל זה שעורפין עליו את העגלה כל חלל ישראל במשמע אפי' אשה או קטן עבד או שפחה זקן וסריס מנוול ומוכה שחין אפי' טרפה שהרי מ"מ נגזל הוא בקצת חיים שהיה ראוי לעשות בהן הרבה מצות:





מהרש"א - חידושי הלכות

בפרש"י בד"ה והכהנים אומרים כו' ולא פירש על מה הם נגשים עכ"ל כצ"ל:


גמ' אמר רב יהודה אמר רב הניח עליה עודה של שקין כי' ליכא לאקשויי כיון דידע הא דרב יהודה דבפרה בעלייה לחוד מפסלה ובעגלה עד שתמשך א"כ היכי בעי למילף שיהא מום פוסל בעגלה מק"ו מפרה הא איכא למפרך מה לפרה שכן מפסלה בעליי' לחוד די"ל דהא כולה קשיא ליה מנלן דשאר עבודות מפסלו כלל בפרה דאימא דלא מפסלו שאר עבודות בפרה ונילף עגלה מק"ו דפרה שיהא פוסל במקום וק"ל:


שם שאני פרה דילפינן עול עול מעגלה כו' הך סוגיא בעי לשנויי להאי תנא דיליף ליה לקמן שאר עבודות בפרה מגזירה שוה דעול עול אבל לרב יהודה דסבר בפרה עלייה לחוד איפסל בה ודאי דניחא טפי בפשיטות דסבר כהאי תנא דמייתי ליה לקמן מגופה דפרה וק"ל:





מהרש"א - חידושי אגדות

גמ' (שאין ת"ל) [לא היו צריכין לומר] ונכפר כו' אלא רוה"ק מבשרתן כו'. פי' אין זה בכלל אמירה של הכהן כפרש"י ודקדק כן דלא היה צריך לומר כן לשון ונכפר אלא כפר כדכתיב ברישא דקרא ועוד דכולו יתירא הוא כיון דכבר כתיב בלשון הכהן כפר לעמך גו' וע"כ אמרו דרוה"ק אומרת ומבשרתן אימתי כשתעשו כו' נראה שכוונו בזה אם תעשו ככה ככל מצות עגלה ערופה יתפרסם הרוצח מי הוא לנקום דם הנרצח ומתכפר להם וכן הוא במדרשות והביאו ת"י בהאי קרא ויתכפר בהון על דמא ומן יד נפקין נחיל דמורנין כו' ואזלין עד אתרא דקטולא כו' ואחדין בי דינא יתיה ודיינין יתיה ע"ש ודו"ק:


מפני מה אמרה תורה הביאו עגלה כו' יבא דבר שלא עשה פירות כו'. נראה מבואר כפי מה שכתב הרמב"ן בשם מורה הנבוכים כי הטעם לגלות על הרוצח כו' וכשיחקר הענין יאספו הזקנים ויביאו עגלה ירבו בני אדם לדבר בו ואולי יגלה הדבר כו' עכ"ל ע"ש והוא הטעם שאמרו הכא יבא דבר שלא עשה פירות כו' על מי שלא כו' כדי לעורר בזה לבבות בני אדם המתקבצים שם שישים כ"א אל לבו לחקור על הרוצח לבער דמו וק"ל:





רש"ש

גמרא ומה פרה שאין השנים פוסלות בה כו'. לכאורה הא גם היא קודם שתי שנים לר' אליעזר וקודם שלש לחכמים פסולה (ריש פרה). וי"ל דמאי דלא חזיא קודם לא נקרא פסול. והוא ע"ד שאמרו דיחוי מעיקרא לא הוי דיחוי. אלא כשנראה מקודם והדר נדחה דומיא דעגלה. ומה שפרש"י גבי עגלה דאם עברה שנתה פסולה. שנה משנתו כיחידאה כר"א שם. וחכמים פליגי עלי' ומכשרי בת שתים וע"ש בהר"ש ובהרע"ב. ואי משום דאמרינן לקמן יבוא דבר שלא עשה פירות ופרש"י עגלה בת שנתה לא ילדה הא לא איריא דהא אמרינן בע"ז (כד ב) דפחותה מבת ג' שנים לא ילדה. שוב מצאתי להמל"מ בריש הל' פרה שעמד עליו בזה בד"ה ומ"ש. ולקמן שם בד"ה ודע הא' כ' קצת ישוב. ודע דק"ל נימא מה לפרה שכן פוסל בה עול בעלייה תאמר בעגלה דעד שתמשוך וזה לא יתורץ במש"כ המהרש"א. וכן לקמן בברייתא בהק"ו מעגלה לפרה לשאר עבודות המ"ל ומה עגלה שאין פוסל בה עול עד שתמשך כו':



שם ש"ה דא"ק אשר אין בה מום. כצ"ל:



שם אלא מעתה לא יהיו שאר עבודות פוסלות בה אלמה אר"י א"ר כו'. ק"ל מדוע לא הביא הש"ס ממשנה ערוכה בפ"ב דפרה מ"ג וכן שם במ"ד ע"ש. ובמש"כ בס"ד ברפ"ב דשבת ע"ש יתיישב זה:



שם איכא למיפרך מה לעגלה שכן שנים פוסלות בה. עי' מל"מ בפ"ב מהל' איסורי מזבח ה"ו:



שם וממקום שבאתה מה להלן עד שתמשוך כו'. ק"ל דהא זה פלוגתת ר"מ ורבנן בשבועות (לא) ורבנן סברי דון מינה ואוקי באתרה וא"כ מאי פריך דלמא ס"ל לרב כרבנן דהלכה כוותייהו אף אם היה האי וממקום שבאתה מלישנא דברייתא וכש"כ לפרש"י דזה הוא מדברי המקשה ועתוי"ט פ"ז דזבחים ופרק בתרא דמנחות מ"ה ובבה"ז שם. ולולי דמסתפינא הייתי מגיה שמואל במקום רב דהוא ס"ל בזבחים (צא ב) דון מינה ומינה:



רש"י ד"ה מי ליכא. וכי איצטריך כו' להני איצטריך כו'. כצ"ל:



רד"ה ואם נפשך לומר. צא ולמד בג"ש כו'. כצ"ל:



רד"ה ת"ל אשר לא עליה עול מ"מ. מדלא כתיב אשר עול לא עלה עליה. כ"נ דצ"ל:





בן יהוידע

מִפְּנֵי מָה אָמְרָה תּוֹרָה: הָבִיא עֶגְלָה בְּנַחַל? אָמַר הַקָּדוֹשׁ בָּרוּךְ הוּא: יָבֹא דָּבָר שֶׁלֹּא עָשָׂה פֵּירוֹת, וְיֵעָרֵף בְּמָקוֹם שֶׁאֵין עוֹשֶׂה פֵּירוֹת וִיכַפֵּר עַל מִי שֶׁלֹּא הִנִּיחוֹ לַעֲשׂוֹת פֵּירוֹת (דברים כא, ד). עיין מהרש"א שפירש הטעם כדי שעל ידי כך יתגלה הרוצח שירך לבב בני האדם ויגידו עליו עיין שם.
ונראה לי לכך נקראת עֶגְלָה אותיות 'עין גלה' רוצה לומר עין הרואה או היודע גלה שיגלה הדבר לבית דין להודיע מי הרוצח ולכן מביאים העגלה בנחל כי מספר עֶגְלָה [108] ומספר נַחַל [88] עולה קוץ [196] כי דבר זה יהיה כמו קוץ עוקץ בבשר בני אדם שיבואו ויגידו. או יובן על פי מה שתירגם תרגום יונתן שהתולעים יוצאין מן עגלה והולכין עד הרוצח לעקצו עיין שם, ולכן מספר עגלה ונחל עולה קוץ שתהיה כמו קוץ עוקץ בבשר הרוצח.
ונראה לי עֶגְלָה [108] גימטריא גיהנם [108] שאם יעשו העגלה ניצולין מדין גיהנם כמו שאמרו רוח הקודש מבשרת אימתי שתעשו כן נכפר לכם.





באר שבע

ויהא מום פוסל בעגלה מק"ו כו'. ה"ה דהוה מצי למיפרך ויהא מום פוסל בעגלה מג"ש עול עול מפרה כדפריך בסמוך אלא מעיקרא מהדר למילף מק"ו משום דק"ו עדיף מגזירה שוה כדאמרינן בזבחים:



ומה הפרה שאין השנים פוסלות בה כו'. בריש מסכת פרה תנן רבי אליעזר אומר עגלה בת שנתה ופרה בת שתים וחכמים אומרים עגלה בת שתים ופרה בת שלש או בת ארבע רבי מאיר אומר אף בת חמש כשרה אלא שאין ממתינין לה שמא תשחיר שלא תפסל כו'. לכאורה היה נ"ל הא דאמר רבי אליעזר ופרה בת שתים אתא למעוטי יתירה משתים כשם דאתא למעוטי פחותה משתים כמו עגלה בת שנתה דאתא למעוטי טפי ואע"ג דכל שכן דבת שלש פרה היא אפ"ה פסיל רבי אליעזר לכתחלה יתירה משתים משום שמא תשחיר והא דאמרו חכמים עגלה בת שתים אתא למעוטי פחותה משתים כשם דאתא למעוטי יתירה משתים כיון דכתיב בה עגלת בקר ולא כתיב עגלה סתם ותניא בפ"ק דר"ה שהיה רבי מאיר אומר כל מקום שנאמר בתורה עגל סתם בן שנה בן בקר בן שתים פר בן שלש אלמא דבן בקר הוא בן שתים הלכך הכא נמי בעינן בת שתים דוקא ולא פחות כיון דכתיב עגלת בקר ותדע דאם איתא דהא דאמרו חכמים עגלה בת שתים לאו למעוטי בת שנתה דכ"ש הא דילדה טפי אלא משום דר"א פסיל בת שתים קאמרי רבנן דאפילו בת שתים כשרה דעגלה היא א"כ קשה למה לא פליג ר"מ גם בעגלה כשם דפליג בפרה דה"ל לומר דעגלה אינה כשרה אלא דוקא בת שתים ולא פחות כיון שהוא בעצמו אמר בן בקר בן שתים והא דאמרו פרה בת ג' או בת ד' נמי דוקא לא פחות ולא יותר דאי אפשר לפרש ופרה בת ג' אף בת ג' דמדאמרו עגלה בת שתים ש"מ פרה לאו בת שתים דלשון פרה משמע דקשישא טפי מעגלה וגם אי אפשר לפרש ופרה בת ג' או בת ד' ואפילו יתירה מבת ד' דאין שעור לשנתה למעלה מבת ג' דא"כ מאי מוסיף ר"מ שאמר אף בת חמש כו' מכלל דחכמים פוסלין בת חמש דומיא להא דתנן התם ר"י הגלילי אומר פרים בני שתים כו' וחכמים אומרים אף בני שלש ר"מ אומר אף בני ארבע וחמש כשרים אבל ר"ש ור"ע מברטנורה ז"ל פירשו הא דאמרו חכמים עגלה בת שתים ר"ל אפילו בת שתים וכ"ש בת שנתה וכן פסק בהדיא הרמב"ם והסמ"ג ואין לזוז מדבריהם. ומיהו קשה לי למה פרש"י עגלה בת שנתה היא ואם עברה שנתה פסולה כו' וזה הוי כרבי אליעזר דוקא ולית הלכתא כותיה למה לא פירש כרבנן ומיהו הא דפירש פרה אדומה אין שעור לשנתה הוי כר"מ שאמר אפילו זקנה כשרה והלכתא כותיה כמו שפסק הרמב"ם ז"ל בהלכות פרה ולא כרבנן שהרי הם פוסלים יתירה מבת ד' כדפירשתי. כן נראה לי:



אינו דין שיהא המום פוסל בה כו'. וא"ת הא איכא למפרך מה לפרה שכן נפסלת בשחור ובלבן וי"ל דאיכא למימר קדשים יוכיחו שאין נפסלין בשחור ובלבן ואפ"ה מום פוסל בהם וכ"ת מה לקדשים שכן אין נפדין אלא על בעל מום קבוע ואינן יוצאין לחולין ליגזז וליעבד והגוזז והעובד בהם סופג את הארבעים הרי פרה יוכיח שאין בה חומרא זו דקדשים ואפ"ה מום פוסל בה וחזר הדין כו' וה"ה דהוה מצי למילף ליה מק"ו דקדשים ומה קדשים דלא פסלא בהו עבודה ושנים מום פוסל בהם עגלה שעבודה ושנים פסלא בה אינו דין שיהא מום פוסל בה:



אלא מעתה לא יהו שאר עבודות כו'. תימה מאי פריך מרב יהודה הלא בהכרח צריך אתה לומר דרב יהודה לא גמר לה מק"ו מעגלה אלא מגופא דפרה כדאמר לקמן וממילא אין שום מקום לקושיא זו אלא מעתה כו' דאל"כ קשה על רב יהודה ונימא דיו לבא מן הדין להיות כנדון מה להלן עד שתמשוך כו' וכן קשה על התרצן שתירץ שאני פרה דילפינן עול עול מעגלה הלא בהכרח צריך אתה לומר דרבי יהודה לא גמר לה עול עול מעגלה אלא מגופא דפרה דאל"כ קשה על רב יהודה וממקום שבאתה כו' דהא לקמן הוכרח הגמרא לתרץ דרב יהודה לא מייתי לה מג"ש מעגלה אלא מגופא דפרה מכח קושית וממקום שבאתה כו' וטפי יש לתמוה על המקשן מאי איצטריך להביא ראיה מרב יהודה דשאר עבודות פוסלות בה הלא משנה שלמה היא בפ"ב דפרה נתן טליתו עליה פסולה דמה לי אם הניח עליה טלית או עודה של שקין דהא שניהם חד טעמא הוא וגם הרמב"ם ז"ל כתב שניהם יחד בפרק קמא דפרה וכן קשה בפ"ב דע"א דאמר התם והכא היינו טעמא דרבי אליעזר כדרב יהודה אמר רב הניח עליה עודה של שקין פסולה כו' טפי ה"ל לאתויי המשנה דקתני הניח טליתו עליה פסולה ועל רב יהודה גופיה קשה מאי קמשמע לן הלא מתניתין היא ומיהו בהא איכא למימר דעיקר חדוש של רב יהודה הוא מה שאמר ובעגלה עד שתמשוך וצ"ע היטב:



הניח עליה עודה של שקין כו'. בערוך גרס עודה בד' לשון מעודד ענוים ה' ופירש בשם הגאונים דעודה היינו כמות חזוק אחד וארוך הרבה שאוגדין בו השקין של משאוי על הפרה שלא יפול המשאוי ממנה ואמר רב יהודה אפילו הניח על פרה עודה בלא שקין פסולה כו' ורש"י פירש בפ"ב דע"א עודה של שקין שקין הרבה ריקנין קשורים ביחד לישנא אחרינא עודה עץ שטוים בו שקין והרמב"ם ז"ל כתב כסות של שקין:



שאני פרה דילפינן עול עול מעגלה. הוי מצי לשנויי תכף ההיא מבעיא ליה למעוטי קדשים דלא פסלא בהו עבודה כו' כדמשני בסמוך:



אבל אתה מקריב קדשים שנעבדה בהו עבודה. אבל בספרא אמרו אלה אי אתה מקריב אבל אתה מקריב את שנעבדה בה עבירה:



ומה עגלה שאין מום פוסל בה כו'. ה"ה דהוה מצי למימר ומה עגלה שאין נפסלת בשחור ובלבן מום פוסל בה כו':



שאר עבודות אין פוסלה אלא בשעת עבודה. כלומר כשעושה לשם עבודה והיינו היכא דניחא ליה אבל עול פוסל אע"ג דלא ניחא ליה ואע"ג דאמרינן בפ"ב דמציעא ובפ"ב דפסחים כיון דכתיב עבד וקרינן עובד עובד דומיא דעבד מה עבד דניחא ליה אף עובד דניחא ליה מיתוקם בשאר עבודות דלאו עול וא"ת ובפרה אדומה מנלן דבעינן דניחא ליה להאי תנא דלא מייתי שאר עבודות בפרה מעגלה אלא מגופא דפרה דהא ההוא קרא אשר לא עובד גבי עגלה ערופה כתיב כבר תירץ ר"ש בפ"ב דפרה דכיון דשוין בפסול עול ובעבודות גם לענין דניחא ליה יש להשוותן וכתב עוד וא"ת כיון דאמרינן הכא דשאר עבודות אינן פוסלות אלא בשעת עבודה והיינו היכא דניחא ליה למה תנן בפ"ב דפרה עלה עליה זכר פסולה ואמאי פסולה הא ודאי לא ניחא ליה להפסיל פרה שדמיה יקרין בשביל דבר מועט. וי"ל כיון דאם היתה כשרה הוה ניחא ליה לפיכך חשיב ניחא ליה ופסולה ועוד כיון דבשאר פרות הוה ניחא ליה חשיב ניחא ליה:



יבא דבר שלא עשה פירות. פרש"י עגלה בת שנתה לא ילדה לכאורה נראה דאתא למעוטי בת שתים דקא ילדה ואי אפשר לומר כן שהרי תנן בבכורות בפרק הלוקח בהמה ומייתי לה בפרק אין מעמידין פרה וחמור בנות שלש ודאי לכהן אלמא דקודם שלש ודאי לא ילדה והשתא נתיישב שפיר זה הטעם יבא דבר שלא עשה פירות אף לרבנן שאמרו בריש מסכת פרה עגלה בת שתים אלא משום דרש"י פירש לעיל עגלה ששנים פוסלות בה עגלה בת שנתה היא ואם עברה שנתה פסולה כו' וזה כר' אליעזר ולא כרבנן הלכך פירש ה"ג כרבי אליעזר. (הגה"ה כתבו התוספות בפרק אין מעמידין וז"ל וחמור בת ג' ודאי לכהן פי' דקודם שלש ודאי לא ילדה ויש לתמוה דהא מעשה בכל יום דפרה בת שתי שנים יולדת וי"ל דודאי עתה נשתנה העת מכמו שהיה בדורות הראשונים כמו בעינוניתא דורדא דאמרינן בפרק אלו טרפות כל חיויא ברייתא הכי אית להו אלמא גוייתא ליה להו ועתה היא בכל הבהמות שלנו ע"כ הגה"ה):





שערי תורת בבל

(מו א) מכל אלה אלה אי אתה מקריב וכו' שנעבדה בהן עבודה.—נראה דצ"ל כאן: עבירה (במקום "עבודה"); אבל ברישא גרסינן: עבודה, כ"ש רש"י.


(שם) מיתיבי עול וכו' וממקום שבאת וכו'.—עי' בהגהות רש"ש, שהקשה: נימא דרב סבר כמ"ד דון מינה ואוקי באתרה, וברייתא אתיא כמ"ד דון מינה ומינה. והנה לפי מ"ש רש"י דלשון "וממקום שבאת" אינו מן הברייתא א"כ י"ל דגם הברייתא כמ"ד דון מינה ואוקי באתרה.


ודע שבחות יאיר סוף סי' ר"ג כתב, שדעת הרמב"ם לפסוק כמ"ד דון מינה ואוקי באתרה בשלשה מקומות, וע"ז הקשה מג' מקומות אחרים, שפסק הרמב"ם כמ"ד דון מינה ומינה והניח בצ"ע. ואנחנו יישבנום בחדושנו על הרמב"ם פ"א ה"ז מהל' פרה אדומה*[חדושי הרמב"ם של המחבר זצ"ל עדיין לא באו לידינו. וחבל !] והוא, דמה שהקשה מהל' תמידין פ"ח הי"א עי' מנחות סב ב, דאמר רבינא דכ"ע דון מינה ואוקי באתרה, והיינו טעמא דרבנן שלמיהם ריבויא הוא, ופשוט שהרמב"ם פסק כרבינא דבתרא הוא.


עוד הקשה מהל' אבות הטומאה רפ"ה, וגם זה יישבתי ע"פ מה דאיתא בנדה מג ב, דרב הונא בר נתן דחי לדרב פפא, ואמר דכ"ע דון מינה ומינה, וכפירש"י שם, דאף למ"ד דון מינה ומינה הוא במשהו, ולפ"ז לא נתברר לנו טעמו של ר"א בר"ש דאמר בכעדשה, וצ"ל שמפי השמועה קיבל זה, או שהיה לו איזה טעם נסתר מאתנו. ומאחר שר"א בר"ש אמר מפורש בכעדשה, ולא מצינו מי שחולק עליו בפירוש רק מכללא, נראה לו להרמב"ם לפסוק כר"א בר"ש, אבל לא מטעם דון מינה ומינה.


עוד הקשה מהל' מעשה הקרבנות פט"ז הי"ד (ועי' בל"מ שם). אבל ראה בס' נחל אשכול (על האשכול) ח"ב סי' נב מה שיישב זה בשם ספר מלא הרועים. וע"ע במ"מ ומ"ל מהל' אסורי ביאה פ"ב ה"ז. וע"פ זה יישבתי יפה גם דברי הרמב"ם, שלכאורה הם תמוהים, שפסק כרב יהודה אמר רב, דאף שאר עבודות פוסלות בפרה בלא משיכה. ומ"מ כתב שם, שלמידין שאר עבודות בפרה מעגלה וכאן מבואר דלרב יהודה אמר רב ילפינן שאר עבודות בפרה מגופה דפרה ולמאן דיליף שאר עבודות בפרה מעגלה אמרינן ממקום שבאת מה עגלה אין עבודה פוסלת בה עד שתמשוך אף פרה אין שאר עבודות פוסלות בה עד שתמשוך. ואמרנו שדעת הרמב"ם דסוגיא זו היא כמ"ד דון מינה ומינה. אבל לפי הדין, שהוא כמ"ד דון מינה ואוקי באתרה אפי' אם נלמוד שאר עבודות בפרה מעגלה מ"מ אין שאר עבודות בפרה צריכות משיכה, כמו שאין עול עצמו בפרה צריך משיכה.


(מו סע"א) א"ר יוחנן בן שאול מפני מה וכו'.—צ"ל: ר' יונתן בן שאול וכו'*ועי' להלן בדברינו על סה"ד ע' ר' יוחנן בן שאול..






image1.png
e 9T WNSE




